ร้านนี้อยู่ที่Porto chino มหาชัยค่ะ(เลยมหาชัยเมืองใหม่ ตรงมาเรื่อยๆตามเส้นพระราม2 จะมีป้ายบอกซ้ายมือ) อยู่ชั้น2ใกล้บันไดเลื่อน บรรยากาศสีฟ้าขาวน่ารักดี

วันนี้พาพ่อมาทานวันพ่อค่ะ ตอนแรกร้านคนน้อย ไม่กล้าเข้า แต่พ่อบอกว่า น่าจะลองดู ให้โอกาสเขาบ้าง :)

ตอนนี้มีโปรโมชันค่ะ เช็คอินในเฟซ/กดไลค์เพจได้เครื่องดื่มราคา50บาทฟรี แต่ถ้าโพสรูปลงเพจของร้าน จะได้อาหาร100บาทฟรี1ที่

สำหรับอาหาร มีทั้งแบบอิสาน อิตาเลียน และแบบผสมผสานกัน เมนูที่สั่ง ได้แก่
- ยำแฮม
เป็นแฮมเนื้อแน่นติดมัน ย่างพอดีๆ ยำได้อรอยมากค่ะ ไม่เผ็ดหรือเปรี้ยวไป แฮมสเต็กก็นุ่มมากๆ
-หมูย่างเตาถ่าน
เป็นหมูย่างเนื้อนุ่มและหอมมากๆ ที่สำคัญน้ำจิ้มแจ่วยังรสเด็ดอีกด้วย หอมข้าวคั่วสุดๆ
- สปาเกตตีซอสหมึกดำทะเล
หืมมมม recommend สุดๆ ซอสหมึกอร่อยมาก หอมมันแซมเผ็ดนิดๆ มองไม่เห็นปลาหมึกและกุ้งเพราะดำกลืนไปหมด อร่อยมากจริงๆค่ะ ข้อเสีย อย่าทานตอนออกเดท ปากดำมากเหมือนกินหมากมา
- สลัดแซลมอนรมควัน
เรื่อยๆ เฉยๆ ผักสดดี vinegar เปรี้ยวไปนิด
- ซุปเห็ดครีมชีส 
อร่อยค่า หอมมันครีม เข้มข้นดี แต่เห็ดน้อยไปหน่อยและเหมือนผ่านการเวฟมายังไงไม่รู้ แต่รวมๆชอบค่ะ (จานนี้ฟรี)

รวมๆร้านนี้เวิร์คมาก ใช้จานสวย เพลงในร้านก็เพราะ อาหารอร่อยและไม่แพง บรรยากาศก็โอ แถมมีโปรโมชัน วันนี้3คน700บ. น่าลองนะ